Diari Oficial de la Generalitat Valenciana


Sumari del DOGV 5011, del 23-05-2005 (2005/5574)

ORDRE de 19 d'abril de 2005, de la Conselleria d'Economia, Hisenda i Ocupació, per la qual s'obri termini de presentació de sol·licituds de determinades ajudes destinades a treballadors autònoms, regulades en les ordres de 30 de desembre de 2004, de la Conselleria d'Economia, Hisenda i Ocupació (DOGV de 22 de febrer de 2005), adreçades al foment d'ocupació d'emprenedors i de persones amb discapacitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5011

Data del DOGV
:   23-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5574


Data del document
:   19-04-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * manteniment de l'ocupació
    * societat sense fins de lucre
    * ocupador
    * professió independent
    * discapacitat
    * ajuda pública
    * empresa individual
    * mà d'obra femenina
    * suport econòmic
    * petita empresa
    * inserció professional
    * ajuda a l'ocupació
    * creació d'ocupació
    * empresa privada
    * dona

ORDRE de 19 d'abril de 2005, de la Conselleria d'Economia, Hisenda i Ocupació, per la qual s'obri termini de presentació de sol·licituds de determinades ajudes destinades a treballadors autònoms, regulades en les ordres de 30 de desembre de 2004, de la Conselleria d'Economia, Hisenda i Ocupació (DOGV de 22 de febrer de 2005), adreçades al foment d'ocupació d'emprenedors i de persones amb discapacitat. [2005/F5574]
  
Mitjançant l'Ordre de 30 de desembre de 2004, de la Conselleria d'Economia, Hisenda i Ocupació, per la qual es regula i es convoca la concessió de subvencions de foment de l'ocupació adreçada a emprenedors per a l'any 2005 (DOGV de 22 de febrer de 2005), i l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2005 (DOGV de 22 de febrer de 2005), es regulen les ajudes adreçades als treballadors autònoms en general i autònoms discapacitats, respectivament.
  
Atesa la limitació en el termini de presentació de sol·licituds per als treballadors per compte propi que s'hagen donat d'alta en el Cens d'Obligats Tributaris abans de la publicació de les ordres indicades, amb la publicació d'aquesta ordre s'obri el termini de presentació de sol·licituds per a les ajudes a emprenedors regulades en les citades convocatòries.
  
En virtut d'això, fent ús de les facultats conferides per la Llei 5/1983, de 30 de desembre, del Govern Valencià i, d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article únic. Obertura del termini de presentació de les sol·licituds d'ajudes
  
1. Els treballadors per compte propi que complisquen els requisits establits en la convocatòria que s'indica a continuació, que s'hagen donat d'alta en el Cens d'Obligats Tributaris abans de ser publicada, i que no hagen sol·licitat les ajudes regulades en l'article 13.1.a) i b) de l'Ordre de 30 de desembre de 2004, de la Conselleria d'Economia, Hisenda i Ocupació, per la qual es regula i es convoca la concessió de subvencions de foment de l'ocupació adreçada a emprenedors per a l'any 2005 (DOGV de 22 de febrer de 2005), podran sol·licitar-les en el termini d'un mes a comptar des de l'endemà de la publicació d'aquesta ordre.
  
2. Igualment, els treballadors autònoms discapacitats que complisquen els requisits establits en la convocatòria que s'indica a continuació, que s'hagen donat d'alta en el Cens d'Obligats Tributaris abans de ser publicada, i no hagen sol·licitat les ajudes regulades en el títol IV per l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2005 (DOGV de 22 de febrer de 2005) podran sol·licitar-les en el termini d'un mes a comptar des de l'endemà de la publicació d'aquesta ordre.
  
3. El procediment per a la sol·licitud i la concessió de les ajudes arreplegades en els apartats precedents es regiran pel que disposen les convocatòries que s'hi esmenten.
  
Disposicions finals
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, els interessats podran interposar-hi un recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant del mateix òrgan en el termini d'un mes, computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això, sense perjuí de la possibilitat que els interessats puguen exercitar-ne, si és el cas, qualsevol altre que consideren procedent.
  
València, 19 d'abril de 2005
  
El conseller d'Economia, Hisenda i Ocupació,
  
GERARDO CAMPS DEVESA